106. ΑΠΟΦΑΣΙΣ ΥΦΥΠΟΥΡΓΟΥ    ΠΕΡΙΦΕΡΕΙΑΚΟΥ ΔΙΟΙΚΗΤΟΥ ΚΕΝΤΡΙΚΗΣ ΚΑΙ ΔΥΤΙΚΗΣ ΜΑΚΕΔΟΝΙΑΣ Αριθ.Δ.Ε.15062 της 15/26 Νοεμ. 1971  (ΦΕΚ Β΄ 948) Περί συστάσεως παρά τη Νομαρχία Θεσσαλονίκης Συντονιστικού Οργάνου προς συντονισμόν των προγραμμάτων μελετών και εκτελέσεων έργων των φορέων υποδομής και κοινής ωφελείας, των δρώντων εις την περιοχήν της μείζονος Θεσσαλονίκης. Έχοντας υπ’ όψιν: 1.Το Ν.Δ. 532/1970 «περί συμπληρώσεως των διατάξεων περί Διοικητικής αποκεντρώσεως». 2.Το Ν.Δ. 957/71 «περί Υπουργικού Συμβουλίου και Υπουργείων». 3.Ότι, λόγω της ραγδαίας οικονομικής αναπτύξεως της Χώρας αναπτύσσονται έντονα προγράμματα υποδομής και κατασκευής εν γένει έργων υπό διαφόρων φορέων (Δημοσίου, Οργανισμών Κοινής Ωφελείας, Δήμων και Κοινοτήτων κλπ.). 4.Την ανάγκην υπάρξεως πλήρους συντονισμού των επί μέρους προγραμμάτων και συνδέσεως των δραστηριοτήτων των διαφόρων φορέων του Δημοσίου, Οργανισμών Κοινής Ωφελείας, Δήμων μείζονος Θεσσαλονίκης κλπ., όσον αφορά την περιοχήν μείζονος Θεσσαλονίκης και επειδή μέχρι της νομοθετικής ρυθμίσεως του θέματος, απαιτείται λήψις μέτρων προς προγραμματισμόν των μελετών και συντονισμόν εκτελέσεως των έργων υπό διαφόρων φορέων, αποφασίζομεν: Ι.Συνιστώμεν παρά τη Νομαρχία Θεσσαλονίκης Συντονιστικόν Όργανον προς συντονισμόν των προγραμμάτων μελετών και εκτελέσεων έργων των φορέων υποδομής και κοινής ωφελείας, των δρώντων εις την περιοχήν της μείζονος Θεσσαλονίκης. ΙΙ.Αρμοδιότης του Συντονιστικού τούτου οργάνου θα είναι ο προγραμματισμός των μελετών και ο συντονισμός εκτελέσεως των έργων υπό διαφόρων φορέων και συγκεκριμένως: α)Συντονισμός προγραμμάτων μελετών. β)Συντονισμός προγραμμάτων εκτελέσεως έργων. γ)Δια τα έργα κοινού ενδιαφέροντος, καθορισμός χρόνου διαρκείας των επί μέρους εργασιών, ολικής διαρκείας, προτεραιότητος επεμβάσεως ανά φορέα κλπ. δ)Καθορισμός θέσεως δικτύου εν κατόψει, μηκοτομή κλπ. λαμβανομένων υπ’ όψει των σημερινών και μελλοντικών αναγκών κατά περίπτωσιν. ε)Πρότασις, εις επειγούσας περιπτώσεις (θεμάτων υγιεινής, ασφαλείας κλπ.) αμέσου εκτελέσεως των εργασιών υπό διαφόρων φορέων. ζ)Καθορισμός τρόπου κατασκευής εις ειδικάς περιπτώσεις π.χ. δημιουργίας καναλίων ή υπογείων οχετών εντός των οποίων θα τοποθετούνται τα καλώδια και αι σωληνώσεις των διαφόρων οργανισμών. η)Σύνταξις τεχνικών προδιαγραφών και αναθεώρησις του επικρατούντος σήμερον συστήματος δια τροποποιήσεως των θέσεων των διαφόρων αγωγών, μετρητών κλπ. θ)Οδηγίαι δια την χορήγησιν αδειών τομής, καθορισμός τρόπου αποκαταστάσεως και χρονικής διαρκείας αποκαταστάσεως τομών, φορέως εκτελέσεως εργασιών αποκαταστάσεως κλπ. ι)Έγκρισις μετατοπίσεως δικτύων εντός ευλόγου χρόνου και καθορισμός σειράς εργασίας υπό διαφόρων οργανισμών. κ)Επίλυσις διαφόρων θεμάτων ανακυπτόντων κατά την εκτέλεσιν μεταξύ των διαφόρων φορέων.  ΙΙΙ.Εις το Συντονιστικόν τούτο όργανον θα μετέχουν εκπρόσωποι των κάτωθι Υπηρεσιών και φορέων: 1)Δήμου Θεσσαλονίκης. 2)Δήμου Καλαμαριάς. 3)Οργανισμού Αποχετεύσεως Θεσσαλονίκης (Ο.Α.Θ.). 4)Δημοσίας Επιχειρήσεως Ηλεκτρισμού (Δ.Ε.Η.). 5)Οργανισμού Τηλεπικοινωνιών Ελλάδος (Ο.Τ.Ε). 6)Οργανισμού Υδρεύσεως Θεσσαλονίκης (Ο.Υ.Θ). ΙV.Το Συντονιστικόν τούτο όργανον θα διευθύνεται υπό του Γενικού Διευθυντού του Προϊσταμένου της Τεχν. Υπηρεσίας του Δήμου Θεσσαλονίκης. Ούτως εφ’ όσον συντρέχη περίπτωσις, θα καλή και εκπροσώπους ετέρων Υπηρεσιών ή φορέων,  ως εκπροσώπων του Ελληνικού Οργανισμού Τουρισμού (ΕΟΤ), εκπροσώπους των λοιπών Δήμων, εκπροσώπους Ναυτιλίας-Μεταφορών-Επικοινωνιών κλπ. V.Το Συντονιστικόν Όργανον θα εδρεύη εις τα Γραφεία του Δήμου Θεσσαλονίκης. VI.Το Συντονιστικόν τούτο όργανον θα αποτελή κλιμάκιον εργασίας, ήτοι μικτήν επιτελικήν μονάδα μελέτης και μεθοδεύσεως των ενεργειών. VII.Η σχετική Απόφασις θα εκδίδεται υπό του Προϊσταμένου της ΔΤΥ Νομαρχίας Θεσσαλονίκης, εις τον οποίον θα υποβάλωνται αι προτάσεις του Συντονιστικού Οργάνου, δια του Γενικού Διευθυντού των Τεχν. Υπηρεσιών του Δήμου Θεσσαλονίκης. Εν περιπτώσει διαφωνιών θα αποφαίνηται ο Περιφερειακός Διοικητής Κεντρικής και Δυτικής Μακεδονίας, ή ο υπ’ αυτού εξουσιοδοτηθείς βάσει ητιολογημένης προτάσεως του Προϊσταμένου Επιθεωρήσεως Δημ. Έργων. VIII.Τα της λειτουργίας και διαρθρώσεως του Συντονιστικού Οργάνου καθορισθήσονται δι’ εκδοθησομένης αποφάσεως του Νομάρχου Θεσσαλονίκης. Η παρούσα δημοσιευθήτω δια της Εφημερίδος της Κυβερνήσεως. (Αντί για τη σελ. 206,71(α) Σελ. 206,71(β) Τεύχος Η93-Σελ. 93 Νομαρχίες 2.Γ.α.106 